gl en gl gl gl gl gl ja it gl gl gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl es gl es gl gl es es gl ja gl gl gl gl cs it en es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl en
Abordaxe -revista anarquista-: [Pontevedra] Presentación da Distribuidora Anarquista Polaris
skip to main | skip to sidebar
As piratas embarcadas nesta travesía, acordamos deixar este barco en dique seco e a bon abrigo, pero con a "santabárbara" cheiña de pólvora. Arriamos velas, desmontamos mastros, recollimos cañóns e metralla e trasladámonos a un novo navío onde xa ondea a nosa bandeira preta:
Convidámosvos a navegar con nós nesta odisea, e a que nos sigades enviando a vosa munición e compartindo aventuras e luitas. A tal efeito deixamos o noso enderezo de contacto:
Recibimos na nosa caixa de correos dúas comunicacións de compas de Pontevedra na que nos dan conta deste proxecto posto en marcha por catro persoas (polo de agora) a Distribuidora Anarquista Polaris, que xa conta con o seu propio blogue:
A idea é sinxela. Montar periódicamente na rúa un posto con fanzines, panfletos e outros formatos de propaganda, poñendo á disposición de calquera interesadx unha serie de materiais cuia difusión, debate, lectura... consideramos de interés dende unha perspectiva antiautoritaria.
Polo momento, montamos só unha vez, cunha boa aceptación e un arranque interesante, collendo un bó ritmo que agardamos manter. O posto móntase nas inmediacións da Praza da Ferrería, onde esperamos permanecer salvo contratempos de forza maior (por exemplo, que a policía amole moito).
Agradecemos a difusión do texto que engadimos a continuación, e que vai como presentación do noso proxecto.
Somos a Distribuidora Anarquista Polaris.
De que vai isto?
No noso posto na rúa, que montaremos periódicamente, poderás atopar panfletos, fanzines e demáis materiais. O noso obxectivo principal é poñer a disposición de calquer persoa interesada unha serie de documentos tanto autoeditados como tomados doutros proxectos afíns, cuxa difusión, lectura e debate consideramos importante á hora de cuestionarnos a realidade circundante e adquirir a capacidade real de intervir sobre ela.
Porque non confiamos nas estructuras xerárquicas. Cremos firmemente que a Autoridade é un lastre que limita o noso desenvolvemento persoal e colectivo, suprimindo a nosa autonomía e creando persoas dependentes que non son donas da súa vida, sometidas á vontade e necesidades das altas oligarquías saqueadoras e explotadoras.
Porque cremos que o Estado é o máximo expoñente deste lastre, ferramenta coercitiva por excelencia que actúa de mediadora e se encarga de facer prevalecer os desexos dunha clase propietaria e dominante sobre as necesidades comúns, defendendo os seus intereses mediante leis hipócritas, cárceres inhumanas e exércitos armados de policías e militares.
Porque se nos organizamos, somos capaces de crear outro tipo de relacións que nos permitan vivir doutro xeito: Horizontal, Asambleario e Comunitario.
E que é iso de Polaris?
Nos séculos XVIII e XIX, a estrela do Norte, tamén chamada Polaris, era o punto de referencia para a fuxida dxs escravxs negrxs dende o sur dos EE.UU. cara os Estados do Norte. Nós, aínda rexeitando calquera posición vangardista, tamén pretendemos ser unha referencia para aquelas persoas que sintan coma nós o desexo de fuxir da escravitude moderna do traballo asalariado e o consumismo, e de rebelarse contra este mundo enfermo e toleado pola mercadoría.
Entón sodes anarquistas? Non vos parece utópico?
Non. Se pensásemos que é utópico, non tería sentido esforzarnos. Cremos que é preciso un cambio a gran escala e a moitos nivéis, e sabemos que isto esixe unha labor duradeira e a longo prazo. Pero vendo un mundo coma éste, sabemos que o mundo que levamos nos nosos corazóns non só é posible, tamén é necesario.
E aínda que dentro do colectivo mantemos as nosas diferencias, recoñecéndonos por momentos en correntes diferentes do pensamento anárquico, compartimos unhas bases, uns medios e uns obxectivos, e sentimos unhas afinidades que nos unen. Definímonos coma anarquistas autónomxs, allexs a calquer sindicato, organización, partido político ou institución por enriba de nós mesmas e dos nosos propios desexos de asociarnos.
Convidámoste a coñecernos e compartir con nós dúbidas, opinións, críticas constructivas... Vémonos nas rúas!
O horario no que montaremos é o seguinte (calquera variación será comunicada):
- Horario vacacional (Nadal, Semana Santa e entre o 1 de xullo e o 15 de septembro)
Martes, xoves e sábado de 17:30 a 21:00.
Xoves e sábado de 17:30 a 21:00.
Próximamente agardamos colar pola cidade cartaces informativos, así como tamén crear un blogue onde poder ir publicando as actualizacións e novas relativas ó funcionamento e desenvolvemento da nosa distri.
Levemos a conspiración ó seu lugar orixinal, as rúas! Alí nos vemos!
Distribuidora Anarquista Polaris - distripolaris@riseup.net
Etiquetas: anarquistas, cultura, galiza
Entrada más reciente Entrada antigua Inicio
Suscribirse a: Enviar comentarios (Atom)
Clica na imaxe para descargar
anarquistas (801) autonomismo obreiro (16) campañas (126) convocatorias (525) ecología (91) entrevista (39) feminismo (27) galiza (596) guerra social (235) historia (30) humor (42) internacional (370) liberación animal (47) musica (23) okupacion (167) reflexion (537) represión (772) solidariedade (289)